**MFK ÄLVDALEN**

**UKL/ÖKL 2015-09-05**

**Domare:** Geir Haugen

**UKL***PH SÖDERSJÖNS GAMEBOY SE10213/2014, äg & för Jimmy Börjesson, Årsunda*Gameboy viser oss et prima skogsfuglsøk i beste fart, stil og aksjon. Dekker anvist terreng utmerket i dybde og bredde, og i god kontakt med fører. Finnes i stand. Når fører kommer til reiser Gameboy presist rypekull og er komplett rolig i oppflukt og skudd. Gameboy har i dag vist oss søk av ypperste klasse og et utmerket fuglearbeid, og det er en glede å kunne tildele 1 hp Ukl

*PH CARNBRINGS BOWMORE SE13007/2014, äg & för Kent Holt, Möklinta*Bowmore revierer anvist terreng i store, kraftfulle og fine slag i god kontakt med fører, og i beste fart, stil og aksjon. Jakter erfarent for sin fører i varierende vind og terreng. To ryper letter foran fører uten at Bowmore kan observeres. Bowmore fortsetter sitt særdeles gode søk dagen til ende, dessverre uten å lykkes i dag. 0 Ukl

**ÖKL**

*IRSH ÄLGRIPANS ARAGON SE20308/2012, äg & för Jimmy Börjesson, Årsunda*I åpent terreng legger Aragon opp til et meget stort anlagt søk. Fart, stil og aksjon er på topp, men terrengdekningen blir tidvis noe åpen. I senere slipp bedres dette og Aragon revierer anvist terreng utmerket. Blir borte i tett skog. Kommer etter hvert til syne, og vi ser ham gli inn i en stilfull stand. Orrfugl letter før fører kommer til, og Aragon forfølger dessverre litt for langt for denne klassen og må avsluttes. 0 Ökl

*EST J OHLSMYRENS STARDUST SE58474/2011, äg & för Ann-Sofie Israelsson, Dala.järna*Stardust går et meget godt skogsfuglsøk i beste fart, stil og aksjon og i god kontakt med fører. Revierer anvist terreng utmerket i dybde og bredde i varierende vindretning og terrengtype. Tar stand langt fremme i terrenget som holdes til fører kommer til uten at det Stardust kan presente fugl. Senere finnes Stardust i stilfull stand mot en skjørtegran. Fører kommer til og gir gjentatte reisingsordrer uten at Stardust viser vilje til å gå frem, og Stardust må dessverre avsluttes med 0 Ökl

*PT AV RABBELUGN UNNI SE12398/2014, äg & för Fredrik Nyström, Våmhus*Unni viser oss et skogsfuglsøk av ypperste klasse. Revierer terrenget i beste fart, stil og aksjon, og i god kontakt med fører. Avpasser søket i forhold til biotop og vind på en meget erfaren måte, men kommer dessverre ikke for fugl i dag. 0 Ökl

*PT LYNGBERGA NINJA SE59943/2012, äg & för Josefin Hållbus, Kungsbacka*Ninja sliter i dag med å komme seg ut i et premieringsverdig søk. Til tross for iherdig og dyktig føring blir det for lite dybde og bredde, og når hun i tillegg er opptatt av småfugl blir søket for ineffektivt, og vi velger å avslutte for i dag. 0 Ökl

*ESH J OHLSMYRENS NO JOKE SE58472/2011, äg & för Anki Hermansson, Dala-järna*Etter et par fine slag i fin fart, stil og aksjon drar No Joke frem i terrenget og blir borte. Kommer omsider tilbake, men da er slipptiden nesten slutt. No Joke blir i dag for egenrådig og vil ikke vise sine ferdigheter for oss og må avsluttes. 0 Ökl

*GST J ZETTERTJÄRNS MAFFIA SE13991/2010, äg & för Maria Köhler, Oviken*Maffia starter i fin fart, stil og aksjon et meget godt skogsfuglsøk. Får med seg mye terreng i dybde og bredde. Har i første slipp også god kontakt med fører, men i senere slipp blir Maffia mer og mer åpen for til slutt å bli borte for oss. Vi leter i området vi tror hun befinner seg uten resultat, og Maffia må dessverre avsluttes for i dag. 0 Ökl

Geir Haugen